La Sauvage
<s>La Sauvage (srpskohrvatski: Divljakinja) je drama Jeana Anouilha iz 1934. godine, koja je premijerno izvedena 11. siječnja 1938. godine u Théâtre des Mathurins u Parizu.</s><s>Napisana četiri godine prije premijere, Divljakinja je imala vrlo burnu prošlost prije nego ju je Georges Pitoëff konačno uprizorio.</s><s>Naime, mladi Anouilh je dramu izvorno predstavio svom tadašnjem šefu, ravnatelju kazališta Louisu Jouvetu, koji ju je oštro kritizirao, a sve u svjetlu njegovog redovito negativnog stava prema Anouilhu.</s>

<s>Nekoliko godina kasnije, Anouilh je preradio Divljakinju dok je paralelno pisao dramu Le Voyageur sans bagage.</s><s>Izrazito uspješna izvedba potonje iz 1937. godine omogućila je, konačno, uprizorenje Divljakinje, koja je također postala uspjeh.</s><s>Redatelj Georges Pitoëff je tumačio ulogu Florenta, dok je njegova supruga, Ludmilla Pitoëff, tumačila glavnu junakinju, Thérèse.</s><s>Glazbu za izvedbu napisao je Darius Milhaud.</s>

<s>La Sauvage prati mladu glazbenicu Thérèse, koja odluči napustiti svoj udobni život i postati "divljakinja".</s><s>Tematski, drama je kronološki drugi napisani "crni komad" te je 1942. godine okupljena u tom nizu.</s>

<s>Djela Jeana Anouilha
Drame 1934.</s>

